આદિવાસી ક્ષેત્રમાં થયેલા વિકાસની ભૂમિકા આપતાં રુપાણીએ જણાવ્‍યું હતું ૨૦૦૨માં સાત એકલવ્‍ય મોડેલ સ્‍કૂલ હતી, જે આજે ૯૧ છે. ૨૦૦૧ના વર્ષમાં આદિવાસી ક્ષેત્રમાં ૪૭ ટકા શિક્ષણ હતું, જે વધીને ૨૦૧૧માં ૬૨ ટકા થયું છે. દેવમોગરા પરિસરનો રૂા.૧પ કરોડના ખર્ચે વિકાસ આ સરકારે કર્યો છે. પેસા એકટનો ઉલ્લેખ કરીને આદિજાતિપ્રધાન ગણપત વસાવાએ જણાવ્‍યું હતું કે, ગૌણ વન પેદાશના રૂા.૪૦ કરોડ આદિવાસીઓને આપશે. વન અધિકાર હેઠળ ૯૦ હજાર થી વધુ આદિવાસીઓને ૧૩ લાખ એકર જમીન આપી છે. આદિવાસીઓના ખોટા પ્રમાણપત્રો મેળવનારા સામે કડકમાં કડક કાયદો દેશભરમાં પ્રથમ ગુજરાતે બનાવ્‍યો છે. જેમાં ત્રણ વર્ષની સજાની જોગવાઇ છે.